CELEX: C2006/212/06
Language: da
Date: 2006-09-02 00:00:00
Title: Forenede sager C-393/04 og C-41/05: Domstolens dom (Anden Afdeling) af 15. juni 2006 — Air Liquide Industries Belgium SA mod Ville de Seraing (sag C-393/04) og Province de Liège (sag C-41/05) (anmodning om præjudiciel afgørelse fra Cour d'appel de Liège og Tribunal de première instance de Liège (Belgien)) (Statsstøtte — begreb — fritagelse for kommunal afgift og provinsafgift — virkning af artikel 88, stk. 3, EF — afgifter med tilsvarende virkning — interne afgifter)

2.9.2006   
            
            
               DA
            
            
               Den Europæiske Unions Tidende
            
            
               C 212/4
            
         Domstolens dom (Anden Afdeling) af 15. juni 2006 — Air Liquide Industries Belgium SA mod Ville de Seraing (sag C-393/04) og Province de Liège (sag C-41/05) (anmodning om præjudiciel afgørelse fra Cour d'appel de Liège og Tribunal de première instance de Liège (Belgien))
   (Forenede sager C-393/04 og C-41/05) (1)
   
   (Statsstøtte - begreb - fritagelse for kommunal afgift og provinsafgift - virkning af artikel 88, stk. 3, EF - afgifter med tilsvarende virkning - interne afgifter)
   (2006/C 212/06)
   Processprog: fransk
   Den forelæggende ret
   Cour d'appel de Liège og Tribunal de première instance de Liège
   Parter i hovedsagen
   
      Sagsøger: Air Liquide Industries Belgium SA
   
      Sagsøgte: Ville de Seraing (sag C-393/04) og Province de Liège (sag C-41/05)
   Sagens genstand
   Præjudiciel — Cour d'appel de Liège og Tribunal de première instance de Liège — fortolkning af artikel 25, artikel 87 og artikel 90 EF — statsstøtte — fritagelse for en kommunal afgift af motorkraft, som omfatter de motorer, der benyttes på naturgasanlæg, men ikke motorer, som benyttes til levering af industrigas
   Konklusion
   
               1)
            
            
               Fritagelsen for en kommunal afgift eller en provinsafgift af motorkraft, som omfatter de motorer, der benyttes på naturgasanlæg, men ikke motorer, som benyttes til andre industrigasser, kan kvalificeres som statsstøtte som omhandlet i artikel 87 EF. Det tilkommer de forelæggende retter at vurdere, om betingelserne vedrørende statsstøtte er opfyldt.
            
         
               2)
            
            
               Den eventuelle ulovlighed af en afgiftsfritagelse som den i hovedsagen omhandlede kan ikke i forhold til fællesskabsrettens regler om statsstøtte påvirke lovligheden af selve afgiften, hvorfor de afgiftspligtige virksomheder ikke for de nationale retsinstanser kan påberåbe sig, at den indrømmede fritagelse er ulovlig, for at unddrage sig betaling af den nævnte afgift eller for at opnå tilbagebetaling heraf.
            
         
               3)
            
            
               En afgift på motorkraft, der navnlig påhviler motorer, der benyttes ved transport af industrigas, som sker gennem rør under meget højt tryk, udgør ikke en afgift med tilsvarende virkning som omhandlet i artikel 25 EF.
            
         
               4)
            
            
               En afgift på motorkraft, der navnlig påhviler motorer, der benyttes ved transport af industrigas, som sker gennem rør under meget højt tryk, udgør ikke en diskriminerende intern afgift som omhandlet i artikel 90 EF.
            
         
      (1)  EUT C 273 af 6.11.2004.
   
      EUT C 93 af 16.4.2005.